ai4bharat/Pralekha huggingface dataset:
விவசாயத்துறை அமைச்சகம்
குறுவைப் பயிர்கள் விதைப்பின் பரப்பளவு நல்ல முன்னேற்றத்தைக் காட்டுகிறது; அரிசி, பருப்பு வகைகள், புஞ்சைத் தானியங்கள் மற்றும் எண்ணெய் வித்துக்களின் விதைப்பு கடந்த ஆண்டை விட அதிகம்.
கோவிட்-19 தொற்றுநோய்களின் போது விவசாயிகள் மற்றும் விவசாய நடவடிக்கைகளை கள அளவில் எளிதாக்க இந்திய அரசின் வேளாண்மை, ஒத்துழைப்பு மற்றும் விவசாய நலத்துறை, பல்வேறு நடவடிக்கைகளை எடுத்து வருகிறது. குறுவைப்பயிர்கள் விதைப்பின் நிலப்பரப்பை பொறுத்தவரை திருப்திகரமான முன்னேற்றம் ஏற்பட்டுள்ளது, இதன் நிலை கீழ் கொடுக்கப்பட்டுள்ளது.
குறுவைப் பயிர்கள் விதைத்தப் பரப்பளவு
அரிசி: சுமார் 220.24 லட்சம் ஹெக்டேர் பரப்பளவில் அரிசி பயிரிடப்பட்டுள்ளது. ஒப்பிடும் போது. கடந்த ஆண்டின் இதே காலகட்டத்தில். 187.70 லட்சம் ஹெக்டேர் மட்டுமே பயிரிடப்பட்டது..
பருப்பு வகைகள்: சுமார் 99.71 லட்சம் ஹெக்டேர் பரப்பளவில் பருப்பு வகைகள் பயிரிடப்பட்டுள்ளது. ஒப்பிடும் போது கடந்த ஆண்டின் இதே காலகட்டத்தில் 79.30 லட்சம் ஹெக்டேர் மட்டுமே பயிரிடப்பட்டது.
புஞ்சை தானியங்கள்: சுமார் 137.13 லட்சம் ஹெக்டேர் பரப்பளவில் புஞ்சை தானியங்கள் பயிரிடப்பட்டுள்ளது. ஒப்பிடும் போது. கடந்த ஆண்டின் இதே காலகட்டத்தில்.120.30 லட்சம் ஹெக்டேரில் மட்டுமே பயிரிடப்பட்டது..
எண்ணெய் வித்துக்கள்: சுமார் 166.36 லட்சம் ஹெக்டேர் பரப்பளவில் எண்ணெய் வித்துகள் பயிரிடப்பட்டுள்ளது. ஒப்பிடும் போது கடந்த ஆண்டின் இதே காலகட்டத்தில் 133.56 லட்சம் ஹெக்டேரில் மட்டுமே பயிரிடப்பட்டது. .
கரும்பு: சுமார் 51.54 லட்சம் ஹெக்டேர் பரப்பளவில் கரும்பு பயிரிடப்பட்டுள்ளது. ஒப்பிடும் போது. கடந்த ஆண்டின் இதே காலகட்டத்தில் 51.02 லட்சம் ஹெக்டேரில் மட்டுமே பயிரிடப்பட்டது.
சணல் மற்றும் புளிச்ச கீரை : சுமார் 6.94 லட்சம் ஹெக்டேர் பரப்பளவில் சணல் மற்றும் புளிச்ச கீரை பயிரிடப்பட்டுள்ளது. ஒப்பிடும் போது கடந்த ஆண்டின் இதே காலகட்டத்தில் 6.84 லட்சம் ஹெக்டேரில் மட்டுமே பயிரிடப்பட்டது.
பருத்தி: சுமார் 118.03 லட்சம் ஹெக்டேர் பரப்பளவில் பருத்தி பயிரிடப்பட்டுள்ளது. ஒப்பிடும் போது. கடந்த ஆண்டின் இதே காலகட்டத்தில். 96.35 லட்சம் ஹெக்டேரில் மட்டுமே பயிரிடப்பட்டது.
நாட்டின் பல்வேறு பகுதிகளில் உள்ள 123 நீர்த்தேக்கங்களில் நேரடி நீர் சேமிப்பு கடந்த ஆண்டின் இதே காலப்பகுதியை விட 155 சதவீதம் அதிகம் என்று மத்திய நீர் ஆணையம்  தெரிவித்துள்ளது
ராபி மார்க்கெட்டிங் சீசன்  2020-21 இல், மொத்தம் 420.90 லட்சம் மெட்ரிக் டன் கோதுமை இந்திய உணவுக் கழகத்திற்கு  வந்துள்ளது, அதில் 389.75 லட்சம் மெட்ரிக் டன் வாங்கப்பட்டுள்ளது.
பாதுகாப்பு அமைச்சகம்
செங்கோட்டையில் நாளை சுதந்திர தின கொண்டாட்டம்: பிரதமர் திரு நரேந்திர மோடி தேசியக் கொடியை ஏற்றிவைத்து நாட்டு மக்களுக்கு உரையாற்றவுள்ளார்
அந்நிய ஆட்சியில் இருந்து சுதந்திரம் கிடைத்து 75 ஆண்டுகள் ஆனதை குறிக்கும் வகையில் ‘விடுதலையின் அம்ரித் மகோத்சவத்தை’ நாடு கொண்டாடிக் கொண்டிருக்கிறது. ஒட்டுமொத்த தேசமே நாட்டுப்பற்றுடன் திகழ்கிறது. இந்திய அரசின் அமைச்சகங்கள், மாநில அரசுகள், யூனியன் பிரதேசங்கள், பாதுகாப்பு படைகள் மற்றும் பொதுமக்கள் இந்த சிறப்புமிக்க நிகழ்வை குறிக்கும் வகையில் நாடு முழுவதும் பல்வேறு நிகழ்ச்சிகளுக்கு ஏற்பாடு செய்துள்ளனர்.
2021 ஆகஸ்ட் 15 அன்று புதுதில்லி செங்கோட்டையில் நடைபெற உள்ள வரலாற்று சிறப்புமிக்க 75-வது சுதந்திர தின கொண்டாட்டங்களுக்கு பிரதமர் திரு நரேந்திர மோடி தலைமை ஏற்பார். தேசியக் கொடியை ஏற்றி வைக்க உள்ள அவர், நாட்டு மக்களுக்கு உரையாற்ற உள்ளார். நாட்டின் 75-வது ஆண்டு விடுதலையைக் குறிக்கும் விடுதலையின் அம்ரித் மகோத்சவத்தை குஜராத்தின் அகமதாபாத்தில் உள்ள சபர்மதி ஆசிரமத்தில் 2021 மார்ச் மாதம் பிரதமர் தொடங்கி வைத்தது நினைவிருக்கலாம். 2023 ஆகஸ்ட் 15 வரை இந்த கொண்டாட்டங்கள் தொடர்ந்து நடக்கும்.
அணிவகுப்பு மரியாதையை ஏற்றுக் கொண்ட பின்னர் செங்கோட்டையின் கொத்தளங்களுக்கு பிரதமர் திரு நரேந்திர மோடி செல்வார். அங்கு அவரை பாதுகாப்பு அமைச்சர் திரு ராஜ்நாத்சிங், பாதுகாப்பு இணை அமைச்சர் திரு அஜய் பட்,
முப்படைகளின் தலைமை தளபதி ஜெனரல் பிபின் ராவத், ராணுவ தளபதி ஜெனரல் எம் எம் நரவனே கடற்படை தளபதி ஜெனரல் அட்மிரல் கரம்பீர் சிங் மற்றும் விமானப்படை தளபதி ஏர் சீஃப் மார்ஷல் ஆர் கே எஸ் பதூரியா வரவேற்பார்கள்.
இதை தொடர்ந்து தேசியக் கொடியை பிரதமர் ஏற்றுவார். பின்னர் மூவர்ண கொடிக்கு தேசிய மரியாதை செலுத்தப்படும். 16 பேர் கொண்ட கடற்படை இசைக்குழு நாட்டுப் பண் இசைப்பார்கள். எம் சி பி ஓ வின்சென்ட் ஜான்சன் இசைக்குழுவை வழிநடத்துவார்.
ஒலிம்பிக்கில் தங்கம் வென்ற முதல் இந்தியரான ஈட்டி எறிதல் வீரர் சுபேதார் நீரஜ் சோப்ரா உள்ளிட்ட 32 ஒலிம்பிக் வெற்றியாளர்களும் இந்திய விளையாட்டு ஆணையத்தை சேர்ந்த இரண்டு அதிகாரிகளும் செங்கோட்டையில் நடைபெற உள்ள சுதந்திர தினக் கொண்டாட்டங்களில் கலந்து கொள்ள அழைக்கப்பட்டுள்ளனர். சுமார் 240 ஒலிம்பிக் வீரர்கள், ஆதரவு பணியாளர்கள், இந்திய விளையாட்டு ஆணையம் மற்றும் விளையாட்டு கூட்டமைப்பின் அதிகாரிகள் செங்கோட்டையின் முன்பு உள்ள கியான் பாதைக்கு அழைக்கப்பட்டுள்ளனர். ஒரு தங்கம், 2 வெள்ளி மற்றும் 4 வெண்கலம் என்று மொத்தம் 7 பதக்கங்களை வென்று இதுவரை இல்லாத அளவு வெற்றியை ஒலிம்பிக் போட்டிகளில் இந்தியா இந்த முறை பெற்றுள்ளது.
கண்ணுக்கு தெரியாத எதிரியான கொவிட்-19-ஐ எதிர்த்துப் போராடிய கொரோனா வீரர்களுக்கு மரியாதை செலுத்தும் விதமாக அவர்களுக்கான தனிப்பகுதி கொத்தளத்தின் தெற்கு திசையில் உருவாக்கப்பட்டுள்ளது.
வரலாற்றிலேயே முதல் முறையாக, பிரதமர் தேசியக் கொடியை ஏற்றிய உடன், இந்திய விமானப்படையின் 2 எம் ஐ 17 1வி ஹெலிகாப்டர்கள் பூக்களை தூவ உள்ளன. முதல் ஹெலிகாப்டரின் கேப்டன் விங் கமாண்டர் பல்தேவ் சிங் பிஷ்ட் ஆவார். இரண்டாவது ஹெலிகாப்டரின் கேப்டனாக விங் கமாண்டர் நிகில் மெஹ்ரோத்ரா இருப்பார்.
மலர்கள் தூவப்பட்ட பிறகு நாட்டு மக்களுக்கு பிரதமர் உரையாற்றுவார். அவரது உரை நிறைவடைந்தவுடன் தேசிய மாணவர் படையினர் தேசிய கீதத்தை இசைப்பார்கள். நாட்டுப்பற்று மிக்க இந்த நிகழ்ச்சியில் பல்வேறு பள்ளிகளில் இருந்து 500 தேசிய மாணவர் படையினர்  கலந்து கொள்கிறார்கள்
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1745759
வடகிழக்குப் பகுதி வளர்ச்சி அமைச்சகம்
வடகிழக்கு இந்தியாவில் சுற்றுலாவை ஊக்குவிக்க புகைப்படம் மற்றும் வீடியோ போட்டி: மைகவ் இந்தியாவுடன் இணைந்து வடகிழக்கு மேம்பாட்டுத்துறை அமைச்சகம் நடத்துகிறது.
வடகிழக்கு இந்தியாவில் உள்ள 8 மாநிலங்களும், இயற்கை அழகு, நல்ல வானிலை, வளமான பல்லுயிர், அரிய வகை வனவிலங்குகள், வரலாற்று சிறப்புமிக்க இடங்கள், தனித்துவமான கலாச்சார பாரம்பரியம் மற்றும் வரவேற்கும் குணமுள்ள மக்களை கொண்டுள்ளன. வனப்பகுதி வாழ்க்கை, மதம் மற்றும் கலாச்சார சுற்றுலா, நதியில் படகு பயணம்,கால்ஃப் விளையாட்டு போன்றவற்றில் ஆர்வம் உள்ள சுற்றுலா பயணிகளுக்கு வடகிழக்கு பகுதி மறக்க முடியாத அனுபவத்தை கொடுக்கிறது. இங்கு மலையேறும் பயிற்சியிலும் ஈடுபட முடியும். விடுதலையின் அம்ரித் மகோத்சவத்தை முன்னிட்டு, ‘வடகிழக்கு இந்தியா புகைப்பட மற்றும் வீடியோ போட்டிகளை வடகிழக்கு மேம்பாட்டு அமைச்சகம் நடத்துகிறது. வடகிழக்கு பகுதியை பிரபல சுற்றுலா தலமாக்கும் நோக்கில் இந்த போட்டி நடத்தப்படுகிறது.
‘வடகிழக்கு பகுதியிலிருந்து அன்புடன்’ என்ற பிரசாரத்தை மத்திய சுற்றுலாத்துறை அமைச்சர் ஜி. கிஷன் ரெட்டி தனது சமூக ஊடக சேனலில் இருந்து தொடங்கியுள்ளார்.
இந்த போட்டியின் கருப்பொருள் - வடகிழக்கு இந்தியா.
இதில் புகைப்படம் மற்றும் வீடியோ ஆர்வலர்கள், வடகிழக்கு இந்தியாவின் கலாச்சாரம், மக்கள், வரலாற்று நினைவுச் சின்னங்கள், பல்லுயிர், விலங்குகள் மற்றும் சுற்றுச்சூழல் ஆகிய பிரிவுகளில் தங்கள் படைப்புக்களை சமர்பிக்கலாம்.
இதற்கான வழிகாட்டுதல்கள்:இந்த போட்டியில் இந்திய மக்கள் அனைவரும் கலந்த கொள்ளலாம்.பிரச்சார காலம்: 2021 டிசம்பர் 20 முதல்…. 2022 ஜனவரி 27ம் தேதி வரை.ஒருவர் 5 படைப்புக்களை சமர்ப்பிக்கலாம்.போட்டோ மற்றும் வீடியோக்கள் மிக தெளிவாக இருக்க வேண்டும்.புகைப்படங்கள் ஜேபிஜி / பிஎன்ஜி மற்றும் எம்.பி 4 வடிவில் சமர்ப்பிக்கப்பட வேண்டும்.போட்டோக்கள் மற்றும் வீடியோக்கள் 10 எம்.பி.யை தாண்டக் கூடாது.அனைத்து பதிவுகளும் www.mygov.in என்ற இணையதளம் மூலம் சமர்ப்பிக்கப்பட வேண்டும். பிற வழிகளில் அனுப்பினால், பரிசீலிக்கப்படாது. இந்த போட்டியில் இருந்து தேர்வு செய்யப்படும் 3 வெற்றியாளர்கள் தேசிய அங்கீகாரம் பெறுவர். வடகிழக்கு பகுதியில் சுற்றுலா செல்வதற்கான சலுகை அளிக்கப்படும்.
போட்டி 2022 ஜனவரி 20ம் தேதி முடிகிறது.
இதற்கான விதிமுறைகளை கீழ்கண்ட இணைப்பில் பார்க்கவும்:
https://innovateindia.mygov.in/destination-north-east-photography-and-videography-contest/
மேலும் விவரங்களுக்கு:
https://www.pib.gov.in/PressReleasePage.aspx?PRID=1786090
குடியரசுத் துணைத் தலைவர் செயலகம்
நிர்வாகத்துக்கு மிகப் பொருத்தமான நடைமுறை ஜனநாயகமே – இதனைப் பாதுகாப்பதில் திரு. அடல்ஜி வெற்றியடைந்தார் : குடியரசுத் துணைத் தலைவர்
அரசு நிர்வாகத்துக்கு மிகப் பொருத்தமான நடைமுறையான ஜனநாயகத்தைப் பேணிப் பாதுகாத்ததலில் திரு. அடல்ஜி வெற்றி பெற்றதாகக் குடியரசுத் துணைத் தலைவர் திரு. எம். வெங்கையா நாயுடு கூறியுள்ளார். முன்னாள் பிரதமர் திரு அடல் பிஹாரி வாஜ்பாயி தொடர்பான “சர்வபிரியா அடல்ஜி”, “ஜனநாயக் அடல்ஜி”, “அடல் ஜீவன் கதா” ஆகிய நூல்களைப் புதுதில்லியில் வெளியிட்டு அவர் பேசினார். நாடாளுமன்ற விவகாரத்துறை, புள்ளியியல் மற்றும் திட்டச் செயலாக்கத்துறை இணையமைச்சர் திரு.விஜய் கோயல் உள்ளிட்டோர் இந்த நிகழ்ச்சியில் கலந்துகொண்டனர்.
புத்தகங்கள், சமுதாயத்தைப் பிரதிபலிக்கும் சிறந்த கண்ணாடியாக விளங்குகின்றன என்றும், அந்தக் கண்ணாடியில் சமுதாயத்திற்குப் பொருத்தமான பிம்பங்கள் அதிக அளவில் காணப்படுகின்றன என்றும் குடியரசு துணைத்தலைவர் கூறினார். அதனால், சமுதாயத்தின் உண்மையான அர்த்தத்தை புத்தகங்கள் பிரதிபலிக்கின்றன என்று அவர் தெரிவித்தார். திரு.அடல் பிஹாரி வாஜ்பாயியின் சிறப்பான வாழ்க்கையை எழுத்துக்கள் மூலம் வடிப்பது மிகப்பெரிய சவாலாகும் என்று அவர் தெரிவித்தார். திரு அடல்ஜி முதலில் சிறந்த கவிஞர், அதன்பின்னரே பொருத்தமான அரசியல்வாதி என்பதே உண்மை என்று அவர் கூறினார்.
திரு அடல்ஜி-யின் ஆளுமை காரணமாக நாட்டுக்காக அவர் எடுத்த அனைத்து முடிவுகளும், கொடுத்த வாக்குறுதிகளை நிறைவேற்றும் தன்மையையும், அனைவரும் அறிந்ததே எனக் குடியரசுத் துணைத் தலைவர் கூறினார். ஜனநாயகத்தின் மாண்புகள், வாக்கின் மதிப்பு ஆகியவற்றைப் பாதுகாப்பதில் திரு அடல்ஜி, உறுதியுடன் இருந்தார் என்று கூறிய அவர், எல்லாச் சூழ்நிலைகளிலும் ஒற்றுமை மற்றும் ஒத்திசைவுடன் அவர் நாட்டுக்காகச் சேவை புரிந்துவந்தார் எனக் குறிப்பிட்டார். அவருடைய குணநலன்கள் காரணமாகவே, நாட்டின் வரலாற்றில் முதன் முதலாகக் கூட்டணி அரசை அமைத்த தலைவர் என்ற பெருமையை, அவர் பெற்றார் எனக் குடியரசு துணைத் தலைவர் தெரிவித்தார்.
மக்கள் நலனுக்கு திரு அடல்ஜி எப்போதும் முன்னுரிமை அளித்தார் என்றும் விவசாயிகள், ஏழை மக்கள், கல்வி அறிவு இல்லாதவர்கள், ஆதரவற்றோர் புறக்கணிக்கப்பட்ட பிரிவினர் ஆகியோரைப் பற்றியே அவர் கவலை கொண்டிருந்தார் என்றும் குடியரசுத் துணைத் தலைவர் கூறினார். இதற்காக பல்வேறு திட்டங்களைச் சரியாகச் செயல்படுத்தி, நாட்டின் புதிய வளர்ச்சிக்கு திரு.அடல்ஜி பெரிதும் உதவினார் என்றும் அவர் குறிப்பிட்டார்.
அரசு நிர்வாகத்தைச் செவ்வனே நடத்திச்செல்ல ஜனநாயகம்தான் ஏற்ற நடைமுறை என்பதை நன்கு உணர்ந்த திரு அடல்ஜி அதைப் பாதுகாப்பதில் பெரும் வெற்றியடைந்தார். இந்தக் காரணத்தால்தான், நல்லாட்சிக்கு உதாரணமாக அவருடைய ஆட்சி நினைவு கூரப்படுகிறது என்று குடியரசு துணைத் தலைவர் தெரிவித்தார்.
-----
(Visitor Counter : 133
பாதுகாப்பு அமைச்சகம்
அதிகாரிகளை ஆன்லைன் மூலம் தேர்வு செய்வதற்கான இணையதளத்தை தொடங்கியது இந்திய கடலோர காவல் படை.
இந்திய கடலோர காவல் படையில் அதிகாரிகளுக்கான தேர்வு தற்போது டிஜிட்டல் மயமாகியுள்ளது. அதிகாரிகளை தேர்வு செய்வதற்காக  என்ற இணையதளத்தை கடலோர காவல் படை தொடங்கியுள்ளது.
இந்த இணையதளத்தை புதுதில்லியில், இந்திய கடலோர காவல் படை தலைமை இயக்குனர் திரு. கிருஷ்ணசாமி நடராஜன் தொடங்கி வைத்தார். இந்த இணையதளத்தை புனேவை சேர்ந்த சி-டிஏசி நிறுவனம் வடிவமைத்துள்ளது. கம்ப்யூட்டர் அடிப்படையிலான தேர்வுகள் மூலம் அதிகாரிகள் தேர்வு செய்யப்படுவர். இதன் மூலம் கடலோர காவல் படை அதிகாரிகள் தேர்வில் மனித தலையீடு குறைந்து வெளிப்படைத்தன்மை அதிகரிக்கும். அனைவருக்கும் சம வாய்ப்புகள் கிடைக்கும். மத்திய அரசின் தொலைநோக்கான, டிஜிட்டல் இந்தியா திட்டத்தின் கீழ் கடலோர காவல் படையில் அதிகாரிகள் தேர்வு டிஜிட்டல் மயமாகியுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1783483
சுகாதாரம் மற்றும் குடும்ப நலத்துறை அமைச்சகம்
உலகளாவிய தடுப்பூசி இயக்கத்தில் கவனம் செலுத்த வேண்டும்: தீவிர தடுப்பூசி இயக்கம் 4.0-வை டாக்டர். மன்சுக் மாண்டவியா தொடங்கிவைத்தார்
தீவிரத் தடுப்பூசி இயக்கம் 4.0-வை, மத்திய சுகாதாரம் மற்றும் குடும்ப நலத்துறை அமைச்சர் டாக்டர்.மன்சுக் மாண்டவியா, காணொலி வாயிலாக இன்று  தொடங்கிவைத்தார். நிகழ்ச்சியில் பேசிய அமைச்சர், “உலகளாவிய தடுப்பூசித் திட்டத்தின்கீழ், ஆண்டுக்கு 3 கோடிக்கும் மேற்பட்ட கர்ப்பிணிப் பெண்கள் மற்றும் 2.6கோடி குழந்தைகளுக்கு தடுப்பூசி செலுத்தி வருவதன் மூலம், உலகின் மிகப்பெரிய தடுப்பூசித் திட்டத்தை இந்தியா செயல்படுத்தி வருவதாகக் கூறினார்.
நெருக்கடியான காலகட்டத்தில், கடினமான பருவநிலையையும் பொருட்படுத்தாது, தொலைதூர மற்றும் மலைப் பாங்கான பகுதிகளுக்கும் சென்று தடுப்பூசி செலுத்துவதன் வாயிலாக, சுகாதார சேவைப் பணியாளர்கள், நாட்டிற்கு பெரும் சேவை ஆற்றிவருவதாகவும் அவர் குறிப்பிட்டார். உலகளாவிய தடுப்பூசி இலக்கை அடைய, அனைவரும் இணைந்து முயற்சிப்பதுடன், பொதுமக்கள் பங்கேற்பு அவசியம் என்றும் அவர் கூறினார். அவர்களது அர்ப்பணிப்பு தம்மை மிகவும் ஈர்த்துள்ளதாகவும், தேச நிர்மாணத்திற்காக மற்றவர்களும் இதுபோன்ற பங்களிப்பை வழங்கத் தூண்டுவதாக உள்ளது என்றும் அவர் தெரிவித்தார்.
சமீபத்தில் வெளியான தேசிய குடும்ப ஆரோக்கிய ஆய்வறிக்கையில், அதிகம் பேருக்கு தடுப்பூசி செலுத்தப்பட்டிருப்பதாக குறிப்பிடப்பட்டிருப்பதன் மூலம், அரசு மேற்கொள்ளும் முயற்சிகள் பலனளித்து வருவது தெரியவந்துள்ளது என்றும் திரு.மன்சுக் மாண்டவியா கூறினார். “பச்சிளம்குழந்தைகள், குழந்தைகள் மற்றும் கர்ப்பிணிப் பெண்களை நோய்களிலிருந்து பாதுகாக்கவும், அவர்களது இறப்பு விகிதத்தைக் குறைக்கவும், தடுப்பூசி ஒன்று தான் சக்திவாய்ந்த, குறைந்த செலவிலான, பாதுகாப்பன வழிமுறை“ என்றும் அவர் குறிப்பிட்டார்.
போதிய அளவு தடுப்பூசி செலுத்தப்படாத அல்லது முற்றிலும் தடுப்பூசி செலுத்தாத பகுதிகளில் வசிக்கும் கர்ப்பிணிப் பெண்கள் மற்றும் குழந்தைகளுக்கு, முழுமையான தடுப்பூசி செலுத்தும் நோக்கில், பிரதமர் திரு.நரேந்திரமோடி, டிசம்பர் 2014-ல் இந்திரதனுஷ் தடுப்பூசி இயக்கத்தை தொடங்கிவைத்ததையும் அமைச்சர் சுட்டிக்காட்டினார். கிராம சுயராஜ்யத் திட்டம்  மற்றும் விரிவாக்கப்பட்ட கிராம சுயராஜ்யத் திட்டம்  ஆகியவை, இந்திரதனுஷ் இயக்கத்தின் முன்னோடித் திட்டங்களாக அடையாளங்காணப்பட்டு, தடுப்பூசி செலுத்தப்படுவதாகவும் அவர் கூறினார்.
கோவிட் பெருந்தொற்று பாதிப்பு காரணமாக, வழக்கமான தடுப்பூசித் திட்டத்தின் வேகம் குறைந்தபோதிலும், அந்த இடைவெளியை ஈடுகட்ட, இந்திரதனுஷ் இயக்கம் 4.0-ன்கீழ் தீவிர முயற்சி மேற்கொள்ளப்படும் என்றும் டாக்டர் மன்சுக் மாண்டவியா தெரிவித்தார்.
நாடுதழுவிய கோவிட்-19 தடுப்பூசி இயக்கத்தின்குழ், இதுவரை 170 கோடிக்கும் மேற்பட்ட டோஸ் செலுத்தப்பட்டிருப்பதாகவும் அவர் குறிப்பிட்டார்.
மனித வள மேம்பாட்டு அமைச்சகம்
சிபிஎஸ்இ தயாரித்த மாணவர்களுக்கான இணையவெளிப் பாதுகாப்பு குறித்த 3 கையேடுகளை மத்திய மனிதவள மேம்பாட்டு துறை அமைச்சர் வெளியிட்டார், 21-ம் நூற்றாண்டு திறன்கள் மற்றும் முதல்வர்கள் கையேடும் வெளியீடு
மதிப்பு அடிப்படையிலான உலகத் தரம் வாய்ந்த கல்வியைத் தழுவ எடுக்கப்பட்ட நடவடிக்கைகள் குறித்து, மத்திய இடைநிலைக் கல்வி வாரியம் சிபிஎஸ்இ தயாரித்த மூன்று கையேடுகளை புதுதில்லியில் இன்று மத்திய மனிதவள மேம்பாட்டுத் துறை அமைச்சர் திரு. ரமேஷ் பொக்ரியால் ‘நிஷாங்க்’ காணொலி மூலம் வெளியிட்டார்.
மூன்று கையேடுகளை வெளியிட்டு உரையாற்றிய அமைச்சர், ‘இணையவெளிப் பாதுகாப்பு- இடைநிலை மற்றும் முதுநிலைப் பள்ளிகளுக்கான கையேடு’, ஒன்பதாவது முதல் பன்னிரண்டாம் வகுப்பு மாணவர்களிடையே இணையவெளிப் பாதுகாப்பு குறித்த விழிப்புணர்வை ஏற்படுத்துவதற்காக தயாரிக்கப்பட்டது எனத் தெரிவித்தார். இணையதளம் மற்றும் இதர டிஜிடல் தளங்களைப் பயன்படுத்தும் வளர் இளம்பருவத்தினர் எதிர்கொள்ளும் பல்வேறு பாதுகாப்பு அபாயங்களுக்குத் தீர்வு காணும் துல்லியமான வழிகாட்டியாக இந்தக் கையேடு இருக்கும் என அவர் கூறினார்.
நாட்டின் முழுமையான கல்வி முறையின் கீழ், தொடர்புடைய அனைவருக்கும் பயனளிக்கும் கையேடுகளைத் தயாரித்த சிபிஎஸ்இயின் முயற்சிகளை திரு. பொக்ரியால் பாராட்டினார். இணையவெளி பாதுகாப்பு குறித்த சிறந்த புரிந்துணர்வை உருவாக்கவும், திறன் முன்னேற்றம், திறன்களை வளர்த்துக் கொள்ளுதல், தலைமை அனுபவம் ஆகியவற்றை அடையவும் இந்தக் கையேடுகள் பெரிதும் உதவும் என்று அமைச்சர் நம்பிக்கை தெரிவித்தார்.
இணையவெளி பாதுகாப்பு கையேட்டுக்கு இங்கே கிளிக் செய்யவும்;
http://cbseacademic.nic.in/web_material/Manuals/Cyber_Safety_Manual.pdf
முதல்வர்கள் கையேட்டுக்கு இங்கே கிளிக் செய்யவும்;
http://cbseacademic.nic.in/web_material/Manuals/Principals_Handbook.pdf
21-ம் நூற்றாண்டு திறன்கள் கையேட்டுக்கு இங்கே கிளிக் செய்யவும்;
http://cbseacademic.nic.in/web_material/Manuals/21st_Century_Skill_Handbook.pdf
(Visitor Counter : 171
பெட்ரோலியம் மற்றம் இயற்கை எரிவாயு அமைச்சகம்
ஹரியானாவில் 500 படுக்கைகள் கொண்ட கொவிட் சிகிச்சை மையம்: மத்திய அமைச்சர் திரு தர்மேந்திர பிரதான், மாநில முதல்வர் திறந்து வைப்பு
ஹரியானா மாநிலத்தின் பானிபட்டில் உள்ள பல்ஜட்டான் கிராமம் அருகே 500 படுக்கைகள் கொண்ட கொவிட் மருத்துவமனையை மத்திய பெட்ரோலியம் மற்றும் இயற்கை எரிவாயு, எஃகு அமைச்சர் திரு. தர்மேந்திர பிரதான் மற்றும் ஹரியானா மாநில முதல்வர் திரு மனோகர் லால் ஆகியோர் இன்று திறந்து வைத்தார்கள். ஹரியானா மாநில சுகாதார அமைச்சர் திரு அனில் விஜ், கர்னல் மக்களவை உறுப்பினர் திரு சஞ்சய் பாட்டியா ஆகியோரும் இந்த நிகழ்ச்சியில் கலந்து கொண்டனர். இந்தியன் ஆயில் நிறுவனத்தின் ஆதரவுடன் ஹரியானா அரசு இந்த மருத்துவமனையை நிறுவியுள்ளது. இந்த மருத்துவமனைக்குத் தேவையான பிராணவாயுவை இந்தியன் ஆயில் நிறுவனம் வழங்கும். குரு தேக் பகதூர் சஞ்ஜீவனி கொவிட் மருத்துவமனை என்று இதற்குப் பெயரிடப்பட்டுள்ளது.
போர்க்கால அடிப்படையில் கடந்த ஏப்ரல் 29-ஆம் தேதி இந்த மருத்துவமனையின் கட்டுமான பணி துவங்கியது. இதன் மூலம் அருகில் உள்ள மாவட்டங்கள் மற்றும் கிராமங்களைச் சேர்ந்த மக்கள் பயனடைவார்கள். அரசு மருத்துவர்கள், மருத்துவ உள்ளுறைவாளர்கள், செவிலியர்கள், செவிலிய மாணவர்கள் உட்பட 275 பேர் இந்த மருத்துவமனையில் பணி புரிவார்கள்.
நிகழ்ச்சியின்போது பேசிய அமைச்சர் திரு தர்மேந்திர பிரதான், கொவிட்-19 தொற்றின் இரண்டாவது அலைக்கு எதிராக இந்திய அரசு பல்வேறு நடவடிக்கைகளை மேற்கொண்டு உயிர்களை பாதுகாத்து வருவதாகக் கூறினார். நாடு முழுவதும் திரவ மருத்துவ பிராணவாயுவை தினசரி விநியோகிக்கும் பணியில் பெட்ரோலியம் மற்றும் எஃகுத் துறை ஆகியவை மிக முக்கிய பங்கு வகிப்பதாகவும் அவர் தெரிவித்தார்.
இந்தியன் ஆயில் நிறுவனம், பெட்ரோல் நிலைய ஊழியர்கள், சமையல் எரிவாயு விநியோகத்தில் ஈடுபட்டுள்ளோர் உள்ளிட்ட பங்குதாரர்களுக்கும், பானிபட் சுத்திகரிப்பு ஆலைக்கு அருகில் உள்ள மக்களுக்கும் இலவசமாக தடுப்பூசி வழங்கவிருப்பதாக அமைச்சர் குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1719070
சுகாதாரம் மற்றும் குடும்ப நலத்துறை அமைச்சகம்
கோவிட்-19 குறித்த அண்மைச் செய்திகள்
மாநில / யூனியன் பிரதேச அரசுகள் பின்பற்றி வரும் ``பரிசோதனை செய், தடமறிந்திடு, சிகிச்சை கொடு'' என்ற மத்திய அரசின் உத்தி, கோவிட்-19 நோய்த் தொற்று பாதிப்பைக் கையாள்வதற்குப் பொருத்தமான உத்தி என நிரூபிக்கப்பட்டுள்ளது. கோவிட் -19 நோயால் பாதிக்கப்பட்டவர்களில் குணம் பெறுபவர்களின் எண்ணிக்கை இந்தியாவில் தொடர்ந்து அதிகரித்து வருகிறது. கடந்த 24 மணி நேரத்தில் 22,942 பேர் சிகிச்சை முடிந்து, குணமாகி வீடு திரும்பியுள்ளனர். இதையடுத்து இதுவரையில் கோவிட் பாதிப்பு ஏற்பட்டு குணம் அடைந்தவர்கள் எண்ணிக்கை 6,35,756 ஆக உயர்ந்துள்ளது. இது மொத்த பாதிப்பில் 63.33 சதவீதம் ஆகும்.
ஆரம்ப கட்டத்திலேயே நோய் பாதிப்பைக் கண்டறிதல், பரவலாக மற்றும் எளிதில் கிடைக்கும் பரிசோதனைகள் மூலம் இதைக் கண்டறிதல், தடமறிதல் செயல்பாடுகளைத் தீவிரமாக கவனித்தல் ஆகிய நடவடிக்கைகள் மூலம் நோய் பரவலைத் தடுப்பதில் கவனம் செலுத்தப்படுகிறது. கட்டுப்படுத்தப்பட்ட பகுதி மற்றும் இடைமுகப் பகுதிகளில் அமல் செய்யப்படும் நோய்த் தடுப்பு உத்திகளின்படி வீடு வீடாகச் சென்று ஆய்வு செய்தல், SARI/ILI போன்ற தீவிர மூச்சுக் கோளாறு உள்ள நோயாளிகளைக் கண்காணித்தல், அதில் முதியவர்கள் மற்றும் வேறு பாதிப்புகள் உள்ளவர்கள் மீது கவனம் செலுத்துதல் ஆகிய செயல்பாடுகள் பின்பற்றப்படுகின்றன. இதன் காரணமாக உரிய காலத்தில் கோவிட் நோயாளிகள் அடையாளம் காணப்பட்டு, நோய்த் தாக்கத்தின் தன்மைக்கு ஏற்ப வீடு அல்லது மருத்துவமனைகளில் வைத்து சிகிச்சை அளிக்கப்படுகிறது.
நோய் கண்டறியும் பரிசோதனைகளை நடத்தும் திறன்களை அதிகரிப்பதற்கு மேற்கொண்ட நடவடிக்கைகள் காரணமாக தினமும் 3 லட்சம் பரிசோதனைகள் செய்யப்படுகின்றன. கடந்த 24 மணி நேரத்தில் 3,33,228 மாதிரிகள் பரிசோதனை செய்யப்பட்டுள்ளன. ஒட்டுமொத்தமாக 1,30,72,718 மாதிரிகள் பரிசோதனை செய்யப்பட்டதில், பத்து லட்சம் பேருக்கு 9473 பேருக்கு இந்தப் பாதிப்பு இருப்பதாகக் கண்டறியப் பட்டுள்ளது.
2020 ஜனவரியில் ஒரு பரிசோதனை நிலையம் மட்டுமே இருந்த நிலையில், இப்போது நாட்டில் 1244 பரிசோதனை நிலையங்கள் உருவாகியுள்ளன. இதில் 880 அரசு பரிசோதனை நிலையங்களும், 364 தனியார் பரிசோதனை நிலையங்களும் உள்ளன.
• Real-Time RT PCR அடிப்படையிலான பரிசோதனை நிலையங்கள்: 638 
• TrueNat அடிப்படையிலான பரிசோதனை நிலையங்கள்: 504 
• CBNAAT அடிப்படையிலான பரிசோதனை நிலையங்கள்: 102 
(Visitor Counter : 179
உணவுப் பதப்படுத்துதல் தொழிற்சாலைகள் அமைச்சகம்
பிரதமரின் வேளாண் மேம்பாட்டுத் திட்டத்தின் கீழ் நிதி ஒதுக்கீடு
மத்திய அரசின் முன்னோடித் திட்டமான பிரதமரின் வேளாண் மேம்பாட்டுத் திட்டத்தின் கீழ் 2017-18ம் ஆண்டு முதல் 2022-23ம் ஆண்டு வரை ரூ.4,439.20 கோடி ஒதுக்கீடு செய்யப்பட்டுள்ளதாக மத்திய உணவுப் பதப்படுத்துதல் துறை இணை அமைச்சர் திரு. பிரகலாத் சிங் பட்டேல் மக்களவையில் இன்று தெரிவித்தார்.
இந்த 4,439.20 கோடி ரூபாயில் 28.02.2023 வரை மானிய உதவியாக 3566.80 கோடி ரூபாய் விடுவிக்கப்பட்டுள்ளது.
உணவுப் பரிசோதனை ஆய்வகங்கள், உணவுப் பதப்படுத்துதல் துறையில் ஆராய்ச்சி மற்றும் மேம்பாடு, திறன் மேம்பாடு உள்ளிட்ட 1,375 உணவுப் பதப்படுத்துதல் திட்டங்களுக்கு உணவுப் பதப்படுத்துதல் தொழில் துறை அமைச்சகம் ஒப்புதல் அளித்துள்ளது. இதன் மொத்த மதிப்பு ரூ.8,536.14 கோடியாகும்.
சம்பதா திட்டத்தின் மூலம் 56.01 லட்சம் விவசாயிகள் பயனடைந்துள்ளனர். 8 லட்சத்து 28 ஆயிரம் வேலைவாய்ப்புகள் உருவாகியுள்ளன.
பிரதமர் அலுவலகம்
2022-23 ஆம் நிதியாண்டில் குறு, சிறு நிறுவனங்களுக்கான கடன் உத்தரவாதம் 1 லட்சம் கோடியைத் தாண்டியது குறித்து பிரதமர் மகிழ்ச்சி
2022-23 ஆம் நிதியாண்டில் குறு, சிறு தொழில் நிறுவனங்களுக்கான கடன் உத்தரவாதம் 1 லட்சம் கோடியைத் தாண்டியது குறித்து பிரதமர் திரு.நரேந்திர மோடி மகிழ்ச்சித் தெரிவித்துள்ளார். நமது பொருளாதாரம் மேலும் அதிக உச்சத்திற்கு செல்ல, நமது இளைஞர்களின் தொழில் முனைவு சாதனையை நாம் பாராட்டுவோம்.
குறு, சிறு, நடுத்தர தொழில் அமைச்சகம் வெளியிட்டுள்ள ட்விட்டருக்கு பதிலளித்து பிரதமர் வெளியிட்டுள்ள பதிவு வருமாறு:
"நமது பொருளாதாரத்தை இன்னும் அதிக உயரத்திற்கு கொண்டு செல்ல நமது இளைஞர்களின் தொழில் முனைவு ஆர்வத்தை நாம் பாராட்டுவோம்."
சுகாதாரம் மற்றும் குடும்ப நலத்துறை அமைச்சகம்
இந்தியாவில் பொதுசுகாதார சேவை திட்டம் தொடர்பான 5-வது தேசிய உச்சிமாநாடு: திரு. ஜே.பி. நட்டா தொடங்கி வைத்தார்
இந்தியாவில் பொது சுகாதாரத் திட்டத்தில் சிறந்த மற்றும் பிரதிபலன் சேவைகள், புதிய கண்டுபிடிப்புகள் குறித்த 5-வது தேசிய உச்சிமாநாட்டை மாநில முதலமைச்சர் திரு. சர்பானந்தா சோனாவால் முன்னிலையில் மத்திய சுகாதாரம் மற்றும் குடும்ப நலத்துறை அமைச்சர் திரு. ஜே.பி. நட்டா அஸ்ஸாம் மாநிலம், காஸிரங்காவில் இன்று  தொடங்கி வைத்தார். உலக அளவிலான சுகாதார சேவை தொடர்பான சிறந்த சேவைகள், நடவடிக்கைக்கான ஆதாரம் குறித்த Coffee Table புத்தகத்தையும் அவர்கள் வெளியிட்டனர்.
இந்நிகழ்வில் பேசிய திரு. நட்டா, பிரதமரின் தாரக மந்திரமான சீர்திருத்து, செயல்படு, மாற்றியமை என்பதற்கிணங்க, அவரது தலைமையின்கீழ், புதிய அணுகுமுறைகளையும் சவால்களையும் எதிர்கொள்வதில் அரசு முனைப்புடன் செயல்பட்டு வருவதாகத் தெரிவித்தார். விரும்பிய திட்டங்களை நிறைவேற்ற வேகம், திறன் மற்றும் நேரத்தை ஒருங்கிணைக்க வேண்டும் என்று திரு. நட்டா வலியுறுத்தினார்.
கூட்டாட்சித் தத்துவத்தில் அரசு நம்பிக்கை கொண்டிருப்பதை சுட்டிக்காட்டிய மத்திய சுகாதாரத் துறை அமைச்சர், மாநிலங்களின் நிலைப்பாடுகளில் சுகாதார அமைச்சகம் ஒன்றிணைந்து செயல்படுவதாகக் கூறினார். மாநிலங்களுக்கு தொழில்நுட்ப உதவிகளையும், நிதி தொடர்பான ஆதரவையும் வழங்க அரசு தயாராக இருப்பதாகவும் திரு. நட்டா தெரிவித்தார். கூட்டுறவு கூட்டாட்சி தத்துவம் அதிகாரத்தை பரவலாக்குவது மட்டுமல்ல, அதிகாரத்தை பகிர்ந்து கொள்வதிலும் ஒருவருக்கொருவர் புரிந்து கொள்வதிலும் அமைந்திருப்பதாக அவர் கூறினார்.
ஆயுஷ்மான் பாரத் – பிரதமரின் மக்கள் ஆரோக்கியத் திட்டமானது உலகின் மிகப் பெரிய சுகாதார காப்பீட்டுத் திட்டம் என்பதைக் குறிப்பிட்ட திரு. நட்டா, திட்டம் தொடங்கப்பட்ட முதல் மாதத்திலேயே, ஒன்றரை லட்சம் மக்கள் பயன்பெறவிருப்பதாகக் கூறினார். மேலும், சுகாதாரத் துறையில் தகவல் தொழில்நுட்பம் தொடர்பான திட்டங்களும் அவசியம் என்பதையும் அவர் வலியுறுத்தினார்.
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும், யூனியன் பிரதேசங்களுக்கும், மத்திய அரசு இதுவரை இலவசமாக வழங்கியுள்ள கொவிட் தடுப்பூசிகளின் எண்ணிக்கை: 16.54 கோடி
கொவிட்-19 பெருந்தொற்றுக்கு எதிராக மாநிலங்கள் மற்றும் யூனியன் பிரதேசங்களுடன் ஒருங்கிணைந்து “அரசின் முழுமையான அணுகுமுறையுடன்” இந்திய அரசு தீவிரமாகப் போராடி வருகிறது. பெருந்தொற்றைக் கட்டுப்படுத்துவதில் இந்திய அரசின் ஐந்து அம்ச உத்திகளில் பரிசோதனை, தடம் அறிதல், சிகிச்சை, சரியான வழிகாட்டு நெறிமுறை ஆகியவற்றுடன் தடுப்பூசி, மிக முக்கியமான அங்கம் வகிக்கிறது.
கொவிட்-19 தடுப்பூசித் திட்டத்தின் மூன்றாவது கட்டம் 2021, மே 1 அன்று தொடங்கியது.
இந்திய அரசு இதுவரை சுமார் 16.54 கோடி  தடுப்பூசி டோஸ்களை மாநிலங்களுக்கும், யூனியன் பிரதேசங்களுக்கும் இலவசமாக வழங்கியுள்ளது. இவற்றில் வீணானவை உட்பட மொத்தம் 15,79,21,537 டோஸ்கள்  போடப்பட்டுள்ளன.
75 லட்சத்திற்கும் அதிகமான  கொவிட் தடுப்பூசி டோஸ்கள், மாநிலங்களிடமும், யூனியன் பிரதேசங்களிடமும் கையிருப்பில் உள்ளன.
கூடுதலாக சுமார் 59 லட்சம் டோஸ்கள் , அடுத்த மூன்று நாட்களில் மாநிலங்களுக்கும், யூனியன் பிரதேசங்களுக்கும் கூடுதலாக வழங்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1715621
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 71.94 கோடிக்கும் மேற்பட்ட தடுப்பூசி டோஸ்கள் வழங்கப்பட்டன
நாடு முழுவதும் தடுப்பூசி நடவடிக்கைகள் விரைவுபடுத்தப்பட்டுள்ளன. தடுப்பூசிகள் கிடைப்பது மாநிலங்கள் மற்றும் யூனியன் பிரதேசங்களுக்கு முன்கூட்டியே தெரிவிக்கப்படுகின்றன. இதன் மூலம் தடுப்பூசி செலுத்தும் பணிகள் நன்கு திட்டமிடப்பட்டு விநியோகிக்கப்படுகின்றன.
மாநிலங்கள் மற்றும் யூனியன் பிரதேசங்களுக்கு இதுவரை, 71.94 கோடிக்கும் மேற்பட்ட  தடுப்பூசி டோஸ்களை மத்திய அரசு இலவசமாக வழங்கியுள்ளது. மேலும், 7 லட்சத்துக்கு மேற்பட்ட தடுப்பூசி டோஸ்கள் அனுப்பப்படவுள்ளன.
5.72 கோடிக்கும் மேற்பட்ட தடுப்பூசி டோஸ்கள் மாநிலங்கள் மற்றும் யூனியன் பிரதேசங்களிடம் இருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1753734
----
(Visitor Counter : 140